लखनऊ: उन्नाव गैंगरेप मामले में भाजपा विधायक कुलदीप सिंह सेंगर को सीबीआई ने गिरफ्तार कर लिया है. सीबीआई विधायक कुलदीप को कल कोर्ट में पेश करेगी. कुलदीप पर 147, 323, 506 का मुकदमा दर्ज किया गया है. नई दिल्ली में अधिकारियों ने बताया कि सेंगर को शुक्रवार सुबह करीब पांच बजे लखनऊ में नवल किशोर रोड स्थित सीबीआई के कार्यालय लाया गया था. इलाहाबाद उच्च न्यायालय ने सेंगर की तत्काल गिरफ्तारी का आदेश देते हुए कहा था कि वह कानून एवं व्यस्था की मशीनरी को ‘ प्रभावित कर रहे हैं.’